天然和尚

天然和尚  ， 明末清初廣東佛教中的領袖人物 。 名函昰 ， 字麗中 ， 法名函呈 ， 別字天然 。 俗姓曾 ， 番禺人 ， 世爲番禺望族 ， 初名起莘 ， 字宅師 ， 又號瞎堂 。 嗣法長慶空隱道獨 ； 天然和尚乃曹洞宗第三十四傳 。 崇禎十四年 （ 一六四一年 ） 道獨禪師應請返錫嶺海 ， 住持羅浮山華首臺 ， 天然受任爲首座 ， 助師宏揚佛法 。 崇禎十五年 ， 和尚省親於廣州之際 ， 於名士陳子壯率引諸衆人士 ， 延請天然和尚入住訶林 （ 即光孝寺 ） 開座說法 。 和尚開法訶林 ， 兼具擅長詩詞 ， 從遊者多有文人雅士 ， 名公大夫 ， 謂爲法席興隆 ， 聲名高尚 。 其間輾轉於廬山 、 福建和廣東 ， 福州長慶 、 廬山歸宗及廣東光孝 、 海雲 、 海幢 、 丹霞 、 芥庵 、 華首臺等諸名剎 ， 大振宗風 ， 道聲遠播 。 永曆三年 ， 住光孝寺 ， 重修殿宇古蹟 ， 多所興復 ， 作 「 復風旛堂舊址 」 詩 。 乾隆 《 南海縣誌 》 載 “ 順治六年 ， 禪師開法訶林 ， 重建風幡堂 、 敕經樓 、 方丈 、 筆授軒 ” 。 康熙二十四年 （ 一六八五年 ） ， 所作 《 八月初五日示諸子 》 有句 ∶ 「 牀頭休問菊花期 」 。 果於八月二十七日禪師圓寂於海雲寺方丈室 。 天然和尚著述考: 《 楞伽心印 》 四卷 ， 康熙刻本 、 嘉興續藏本 、 雍正海幢經坊本 、 日本續藏本 。 《 首楞嚴直指 》 十卷 ， 康熙刻本 、 嘉興續藏本 、 日本續藏本 。 《 金剛正法眼 》 今辯撰 「 行狀 」 謂 「 著有楞伽 、 楞嚴 、 金剛三疏行世 。 」 《 般若心經論 》 日本續藏本 ， 此論載入嘉興續藏本 「 語錄 」 卷十二 ， 以日本續藏經別出單行 。 《 天然昰禪師語錄十二卷 》 ， 嘉興續藏本 ， 此書乾隆間列入 「 禁書目 」 ， 傳本極罕 ， 故宮藏有一部 。